Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 743

d) nem hatósági engedélyköteles átalakítások (ideértve az ideiglenes átalakításokat is) és javítások az Engedélyes általi jóváhagyást követõ 5 munkanapon belül. 8.029. A tájékoztatást elektronikus adat továbbítással, vagy adatbázis hozzáférés biztosításával lehet teljesíteni, amennyiben ez nem lehetséges, akkor papír adathordozón és a Hatósággal egyeztetett szövegszerkesztõi környezetben korszerû adathordozón 1-1 példányban kell az információt a Hatósághoz benyújtani. 8.3. ESETI JELENTÉSEK 8.3.1. A jelentési kötelezettség alá tartozó események köre 8.030. Az Engedélyesnek a blokkon bekövetkezett, a jelentési kötelezettség alá tartozó minden eseményrõl eseti jelentést kell benyújtania a Hatósághoz. A jelentésköteles események körét a 6. számú függelék ismerteti. A VVER-440 típusú atomerõmûvi blokk sajátosságait is figyelembe vevõ jelentési kötelezettség lehetséges teljesítési módját – a 8.003. pontban leírtak szerint a blokkok üzemeltetési engedélyének legközelebbi módosításáig – útmutató tartalmazza. 8.3.2. A jelentési rendszer mûködtetése 8.031. A jelentési rendszer mûködtetése feltételeinek megteremtése részeként az Engedélyesnek biztosítani kell az esemény kivizsgálásról szóló jelentés elkészítéséhez szükséges kivizsgálási és elemzési feladatok elvégzését, továbbá a Hatóság felé történõ bejelentésre jogosultak körének meghatározását. 8.3.3. Nemzetközi Eseményskála szerinti besorolási kötelezettség 8.032. Minden eseménynek a Nemzetközi Atomenergia Ügynökség által kidolgozott Nemzetközi Eseményskála (INES) szerinti besorolását el kell végezni. A besorolásra az Engedélyes tesz javaslatot. A javaslatot faxon és elektronikusan el kell küldenie a Hatóság részére. A javaslatot a Hatóság – egyetértése esetén – jóváhagyja, véleményeltérés esetén a Hatóság INES besorolási értékét kell a besorolás eredményének tekinteni. Az INES szerinti 0, vagy annál magasabb besorolású eseményrõl készült besorolást legkésõbb az esemény bekövetkezését vagy felfedezését követõ 16 órán belül kell a Hatósághoz eljuttatni. 8.033. INES szerinti 1, vagy annál magasabb besorolású eseményrõl az esemény bekövetkezését követõ 24 órán belül a Nemzetközi Atomenergia Ügynökséget is tájékoztatni kell. A tájékoztatási kötelezettséget a Hatóság teljesíti és az Engedélyes kötelessége, hogy az ehhez szükséges információt és az esemény angol nyelvû INES besorolási formanyomtatványát idõben a Hatóság rendelkezésére bocsássa. 8.034. Az INES szerinti 1, vagy annál magasabb besorolású eseményrõl 24 órán belül, az INES szerinti 0, vagy az alatti besorolású eseményekrõl rendszeresen kell a közvéleményt tájékoztatni. A tájékoztatást a Hatósággal egyeztetett módon az Engedélyes végzi. Az INES szerinti 1, vagy annál magasabb besorolású eseményrõl készített tájékoztató közlemény szövegét az esemény bekövetkezését, vagy felfedezését követõ 20 órán belül, de még annak nyilvánosságra hozatala elõtt el kell küldeni a Hatóság számára. 8.3.4. A jelentési kötelezettség teljesítésének módja 8.035. Az Engedélyesnek az eseti jelentési kötelezettséget a következõk szerint kell teljesítenie:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes